Kedves Szülők és Gyerekek!

Ez úton szeretnénk ajánlani néhány témakört, amivel az oviban is foglalkoznánk, a hozzájuk tartozó meséket, verseket, dalokat, vizuális tevékenységeket, valamint játékötleteket.

1. Foglalkozások, otthoni munkamegosztás
* Beszélgethettek arról a gyerekekkel, hogy mi az apa, anya, esetleg nagyszülők, ismerősök foglalkozása, munkája. Elmondhatjátok azt is, hogy miért kell a felnőtteknek dolgozniuk.

Mivel már nagyobbak, érzékeljék az otthoni munkamegosztás fontosságát is.

Játékok, tevékenységek:

* Játékigazolvány készítés a gyerekeknek és minden családtagnak.

(arcképkivágás, ragasztás az „igazolványra”, név, cím, foglalkozás stb.)

* Foglalkozásokat ábrázoló képek nézegetése – a gyerekek beszéljenek a képekről.
* Családjáték: Most mutasd meg! –Mi a dolgom, vagy dolga apának, anyának, testvérnek, stb. otthoni feladatok eljátszása elmutogatása. A családtagok találják ki!
* Felnőttek – gyerekek otthoni használati tárgyainak szétválogatása.

Mese:

A suszter manói -az alábbi linken is megtalálhatjátok

<https://www.life.hu/kultura/20161130-grimm-mese-a-suszter-manoi-adventre.html>

Mondókák:

Ángyom sütött rétest…

<https://varazskastely.blog.hu/2011/10/14/angyom_sutott_retest>

Kipp-kopp kalapács…

<https://www.manoprogram.hu/kultur-sarok/mondokak/1888-kipp-kopp-kalapacs>

Azért varrták a csizmát,

Hogy táncoljunk benne,

Ha rongyos is, ha foltos is,

Illik a tánc benne.

Hej guci galaguci ki-gu-ba!

Vizuális tevékenység, ábrázolás:

* Emberalak mintázása gyurmából.
* Emberalak készítése színes papírból, vágással, ragasztással, kiegészítés rajzolással.

Főzött só-liszt gyurma recept:

20 dkg. liszt, 10 dkg só, 1 tk. citromsav 1ek. olaj, 3dl. víz.

A hozzávalókat összekeverni, megfőzni, folyamatosan kavarni. Előbb ragacsos lesz, de utána összeáll és elválik az edény faláról. Ha langyosra kihűl, jól átgyúrjátok.

A vízbe ételfestéket is tehettek.

1. Figyeljétek a tavaszi időjárás jellemzőit. Változékony idő –még vissza-visszatér a hideg, gyakran fúj a szél, de már melegebben süt a nap, stb.

Kísérjétek figyelemmel az udvaron, a kertben a természet változásait.

Szókincsbővítés: rügy, bimbó, hajtás, zöldell, stb.

Tevékenységek:

* Metszés után bimbós, vagy rügyező ágat tegyetek vázába.
* Csíráztatás otthon:

Nedves vatta közé tegyetek babot – minden nap figyeljétek, hogyan változik!

Tejfölös poharakba magvakat vessetek.

1. öntözni, világos helyre tenni.
2. sötétre tenni –öntözni.
3. világosra tenni, nem öntözni.
4. esetleg túl sok vízzel öntözni, stb.
* Egy kis cipős dobozra fúrjatok egy nagyobb lyukat, majd tegyetek bele egy csírázó krumplit. Valószínű, hogy egy idő múlva a lyuknál megjelenik a krumpli hajtása.
* Virághagymát gyökereztethettek.

Vers:

Zelk Zoltán: Ki kelti fel a tavaszt? (természetesen nem kell megtanulni)

<https://operencia.com/zelk-zoltan-ki-kelti-fel-a-tavaszt/>

Mese:

Fésűs Éva:

Mókus Péter kiskertje

<http://mesemorzsa.blogspot.com/2015_05_04_archive.html>

Dal:

Mi szél hozott kis futár?

<https://www.youtube.com/watch?v=QBH5T2jxtVM>

Tavaszi szél vizet áraszt…

Matematika:

* Megfigyelt virágok színeinek, színárnyalatainak megnevezése.
* A szirmok, levelek alakjának, nagyságának megfigyelése.
* Egy virágon a szirmok, ágakon a virágok megszámlálása.
* Több-kevesebb-ugyanannyi meghatározása.

Vizuális tevékenység:

Aranyvessző kép készítése rajzolással, vagy vágással, ragasztással, attól függően, hogy milyen eszközök állnak rendelkezésre.

Jó, és tartalmas időtöltést kívánunk drága gyerekek ebben a karanténos időszakban!!!

Hiányoztok nekünk!

Később további témákat feldolgozva jelentkezünk!